O‘zbekistonda OTMlarga kirish imtihonlari yana ochiq havoda o‘tkazilishi mumkin

AOKAda Davlat test markazi rahbariyati va mutasaddilari ishtirokida bo‘lib o‘tgan matbuot anjumanida markaz tomonidan 2021-yilda amalga oshirilgan ishlar, topshiriqlar ijrosi va 2022-yil uchun belgilangan ustuvor vazifalar haqida ma’lumot berildi.

Ma’lum qilinishicha, o‘tayogan o‘quv yili uchun kirish imtihonlarida 1 million 792 ming 40 nafar nomzod onlayn ro‘yxatdan o‘tgan. Imtiyozli qabul ko‘rsatkichlari bo‘yicha jami 13 080 nafar abituriyent talabalikka tavsiya etilgan.
2022-yilda belgilangan ustuvor vazifalarga ko‘ra, test sinovlari natijalarini e’lon qilish muddati 3 haftadan 1 haftagacha qisqartirildi. Shuningdek, chet tillaridan test sinovlariga xalqaro standartlar asosida ko‘p darajali (multilevel) test tizimi joriy etiladi va 5000 nafardan ortiq talabgorga sinovlarni onlayn topshirish imkoniyati yaratiladi.
2022/2023-o‘quv yilida 1 million nafardan ko‘proq abituriyent OTMlarga kirish uchun hujjat topshirishi kutilmoqda. Ayni paytda DTM tomonidan testlarni o‘tkazish bo‘yicha 2 xil ssenariy ustida ish olib borilmoqda:
Eslatib o‘tamiz, 2021-yilning avgust oyi boshida O‘zbekiston Davlat test markazining rasmiy veb-saytiga 2021/2022-o‘quv yili uchun oliy ta’lim muassasalarining bakalavriat ta’lim yo‘nalishlariga kirish test sinovlari o‘tkaziladigan stadion va xiyobonlar bo‘yicha ma’lumotlar e’lon qilingandi. Xususan, Toshkent shahrida OTMlarga kirish imtihonlari “Paxtakor” va “Bunyodkor” stadionlari, shuningdek, “G‘alaba” va “Botanika” bog‘larida bo‘lib o‘tgandi.